આપણે હંમેશા કહીએ છીએ કે જનરેશન ગેપ હતો અને રહેશે. તમારી અને તમારા વાલી વચ્ચે પણ હતો. સમયની સાથે બદલાવ જરૂરી છે. એ પરિવર્તનનો સ્વીકાર અને તેમાંથી કંઇક નવું શીખીએ તો આ ગેપને ઓછો કરી શકાય. બાળક સાથે તાલ મીલાવવા માટે તમારે આજની ટેકનોલોજી શીખવી પડશે. આપણા કરતા એમના પાસે આ બાબતનું જ્ઞાન વધુ હોય એ સ્વભાવિક છે. તેમની સાથે ક્વોલીટી સમય પસાર કરો. મેં ઉપર કહ્યું તેમ પેરન્ટીંગ એ એક જવાબદારી છે જે કયારે પણ પૂર્ણ નથી થતી. બાળ ઉછેર એકોઇ સ્પર્ધા નથી. કોઇ માટે એક વાત સારી કે ખરાબ હોતી નથી. આપણો જોવાના નજરીયા પર એનો આધાર રાખે છે. બાળઉછેરની આ સુહાની સફરમાં પરવરીશના માધ્યમ દ્વારા આપણે એ સફરનો આનંદ ઉઠાવીશું.